અમદાવાદમાં છેલ્લા કેટલાક દિવસથી સતત વરસાદ પડી રહ્યો છે. છેલ્લા લગભગ ચારેક વીકેન્ડથી શહેરમાં વરસાદી માહોલ જોવા મળી રહ્યો છે. વરસાદના કારણે અનેક રસ્તાઓ ધોવાઈ ગયા છે, અને લોકોને ખાસ્સી તકલીફોનો સામનો કરવો પડી રહ્યો છે, તેમાંય હજુ બે દિવસ પહેલા જ ઓફિસેથી છૂટવાના સમયે જ ધમધોકાર વરસાદ પડતાં શહેરના અનેક વિસ્તારોમાં કેડસમા પાણી ભરાઈ જતાં લોકોને રસ્તાઓ પર કલાકો સુધી ટ્રાફિકમાં અટવાયેલા રહેવું પડ્યું હતું.